Alexandre Song

Alexandre Dimitri Song Billong (født 9. september 1987) er en kamerunsk fotballspiller som spiller for den djiboutiske klubben Arta/Solar7.Han er nevøen til tidligere Liverpool-spiller Rigobert Song.


== Fotballkarriere ==
Alexandre Song ble som sekstenåring del av Bastias juniorlag i 2003/2004-sesongen. Påfølgende sesong ble han flyttet opp til klubbens seniorlag. Treneren hans på juniorlaget ble forfremmet til trener for seniorene, og valgte satse på Song allerede i hans første sesong på seniorlaget. Han spilte hovedsakelig midtstopper, med noen opptredener på venstreback, for det korsikanske laget som endte sesongen med nedrykk fra Ligue 1. Innsatsen hans for Bastia tiltrakk interesse fra store klubber som Inter, Manchester United, Lyon og Middlesbrough. Under prøvespill for Arsenal i Østerrike under sesongoppkjøring i 2005 imponerte han manager Arsene Wenger nok til å betale €500 000 for en ettårig låneavtale med opsjon på kjøp.. Song spilte fem kamper for Arsenal i 2005/06-sesongen. I juni 2006 kom Arsenal til enighet med gjeldstyngede Bastia om en overgangsum på én million pund, og Song signerte en fire-års kontrakt med Arsenal.Song fikk Premier League-debuten sin som innbytter i Arsenals 2–0-seier over Everton den 19. september 2005. Den sesongen spilte han Mesterligakamper og fikk starte i Premier League-kamper når spillere som Cesc Fàbregas og Gilberto Silva var skadet eller hvilte. Mens Song fram til da hovedsakelig hadde spilt i forsvar, valgte Wenger i økende grad å benytte ham som defensiv midtbanespiller. 
Han scoret sitt første mål for Arsenal mot Liverpool, da Arsenal vant 6–3 på Anfield i ligacupen den 9. januar 2007. Song var på lån i Charlton i 2006/2007-sesongen.
Afrikamesterskapet i 2008 ble Songs første involvering med Kameruns seniorlandslag. Med Song i en sentral rolle, spilte Kamerun seg hele veien til finalen der det ble tap for Egypt.
I august 2012 ble han solgt til Barcelona for £15 millioner. Song har senere fortalt at Barcelona ikke forespeilet ham å få så mye spilletid, og at han signerte utelukkende av økonomiske årsaker. Likevel endte han opp med å spille 65 kamper for Barcelona under sine to sesonger i klubben. Han scoret ett mål, ga to målgivende pasninger og ble seriemester i 2013. Den harde konkurransen om plasser på midtbanen førte til at han spilte de fleste av sine kamper for klubben i forsvar.Song tilbragte 2014/15-sesongen utlånt til West Ham. Fra sin posisjon på sentral midtbane var han i første halvdel av sesongen en sterk bidragsyter for et formsterkt lag. Med lagets formsvikt gjennom andre halvdel av sesongen, dalte også Songs prestasjoner. Den 1. september 2015 ble han klar for en ny sesong på utlån til West Ham, som siden foregående sesong hadde skiftet manager. Hans andre sesong for West Ham ble preget av skader og lite spilletid.


== Referanser ==


== Eksterne lenker ==
(de) Alexandre Song – Munzinger Sportsarchiv 
(en) Alexandre Song – Olympedia 
(en) Alexandre Song – Sports-Reference (OL-resultater – arkivert) 
(en) Alexandre Song – FIFA 
(en) Alexandre Song – UEFA 
(fr) Alexandre Song – LÉquipe 
(en) Alexandre Song – Transfermarkt 
(en) Alexandre Song – national-football-teams.com 
(en) Alexandre Song – WorldFootball.net 
(en) Alexandre Song – Soccerbase.com 
(en) Profil på Arsenal.com
(en) Profil på 4thegame.com